Anna-Lind Pétursdóttir

Anna-Lind Pétursdóttir er prófessor í sálfræði, sérkennslu og atferlisgreiningu við Menntavísindasvið Háskóla Íslands.

 Ferill 
Anna-Lind lauk stúdentsprófi frá Menntaskólanum á Akureyri árið 1991,Menntaskólinn á Akureyri. Stúdentar 1991 . Sótt 29. ágúst 2019. B.A.-gráðu í sálfræði frá Háskóla Íslands 1996, cand.psych.-gráðu í sálfræði 2001 og Dr.phil-gráðu í námssálfræði og sérkennslufræðum frá College of Education and Human Development við Minnesotaháskóla 2006.Skrá um doktorsritgerðir Íslendinga. Anna Lind Pétursdóttir.Kvennasögusafn Íslands. Íslenskir kvendoktorar 2006 . Sótt 29. ágúst 2019.Mbl.is. (2006, 17. október). Doktorsvörn í námssálfræði. Sótt 29. ágúst 2019. Hún hlaut styrki úr sjóðum Val Bjornson og Fulbright (2003) til doktorsnámsins í Bandaríkjunum.Fulbright. Fulbright recipients . Sótt 29. ágúst 2019.

Anna-Lind starfaði sem atferlisþjálfi og síðar ráðgjafi í heildstæðri atferlisþjálfun fyrir börn með einhverfu 1995 til 1997 og vann að rannsókn og síðar ráðgjöf til að draga úr hegðunarerfiðleikum nemenda í grunnskólum á vegum Fræðslumiðstöðvar Reykjavíkur 1998 til 1999. Hún var sálfræðingur hjá Leikskólum Reykjavíkur 2001 til 2003, stýrði átaksverkefni um bætt samskipti og hegðun í leik- og grunnskólum Reykjavíkurborgar 2006 til 2008, og vann samhliða sem stundakennari við Háskóla Íslands frá 2001 þar til hún hóf störf sem lektor í sálfræði, sérkennslu og atferlisgreiningu við Menntavísindasvið 2008. Hún varð dósent árið 2010 og prófessor 2018.Háskóli Íslands. (2018). Hljóta framgang í starfi. Sótt 29. ágúst 2019. Árin 2017 og 2018 starfaði hún einnig sem yfirsálfræðingur á Menntasviði Kópavogsbæjar samhliða hlutastarfi við HÍ.Vísindavefurinn. (2018). Hvað hefur vísindamaðurinn Anna-Lind Pétursdóttir rannsakað? Sótt 29. ágúst 2019.

Anna-Lind hefur gegnt ýmsum trúnaðarstörfum innan og utan Háskóla Íslands, m.a. í fagráði náms- og gæðamats Menntamálastofnunar,Menntamálastofnun. Fagráð um náms- og gæðamat. Sótt 29. ágúst 2019. í vettvangsráði, námsnefnd og fagráði á Menntavísindasviði HÍ og sem fulltrúi í stjórn náms í hagnýtri atferlisgreiningu við HÍ, Rannsóknarsjóðs HÍ, Félagi sérkennara á Íslandi og Einhverfusamtökunum.Mbl.is. (1999, 11. febrúar). Námsstefna Umsjónarfélags einhverfra. Atferlismeðferð eykur sjálfstæði. Sótt 29. ágúst 2019.

 Rannsóknir 
Helstu áherslur Önnu-Lindar í kennslu og rannsóknum eru sannreyndar aðferðir til að mæta sérþörfum barna og þjálfun starfsfólks skóla í beitingu þeirra.University of Minnesota. (2018). Special ed alumni, professor in Iceland shares experience. Sótt 29. ágúst 2019.Þórunn Kristjánsdóttir. (2014, 2. maí). Mennta kennara betur til að draga úr hegðunarvanda. Mbl.is. Sótt 29. ágúst 2019.Háskóli Íslands. Dregið úr hegðunarerfiðleikum barna. Sótt 29. ágúst 2019. Þar má nefna sem dæmi rannsókn á áhrifum þjálfunar leikskólastarfsfólks í nýrri kennslutækni á framfarir barna með þroskaseinkun, mat og útfærsla á samvinnunámsaðferðum til að auka félagsleg samskipti nemanda með einhverfu við bekkjarfélaga sína, mat á námsframvindu nemenda í áhættu fyrir lestrarerfiðleika og einstaklingsmiðuð inngrip til að auka námshraða í lestri, og mat á áhrifum stuðningsáætlana byggðum á virknimati á langvarandi hegðunarvanda nemenda í grunn- leik- og framhaldsskólum. Einnig hafa rannsóknir hennar beinst að lestrarkennslu almennt, eins og reynslu leikskólakennara af samvinnunámsaðferðum og áhrifum þeirra á byrjandi lestrarfærni leikskólabarna.Google Scholar. Anna-Lind Pétursdóttir. Hún, ásamt dr. Kristen McMaster fengu verkefnisstyrk úr Rannís til að meta framkvæmd félagakennslu og áhrif hennar á lestrarfærni nemenda í 1. og 2. bekk.Rannsóknamiðstöð Íslands.Úthlutun úr Rannsóknasjóði styrkárið 2020 . Sótt 31. mars 2020.

Anna-Lind hefur á starfsferli sínum skrifað fjölda fræðigreina í innlend og erlend tímaritAcademia. Anna-Lind Pétursdóttir. auk þess sem hún hefur haldið marga fyrirlestra bæði innanlands og erlendis.Hafnarfjörður. (2015). Málþing um læsi 25. febrúar . Sótt 29. ágúst 2019.Skólavarðan. Veftímarit um skóla- og menntamál. (2016). Verkfæri í skóla margbreytileikans . Sótt 29. ágúst 2019. Hún hefur einnig haldið námskeið fyrir foreldra og fagfólk skóla um leiðir til að bæta hegðun og líðan barna, bæði á vegum Endurmenntunar HÍEndurmenntun HÍ. Hugræn atferlisfræði í lífi og starfi. Sótt 29. ágúst 2019.Mbl.is. (2013, 6. september). Einstaklingsmiðuð úrræði á jákvæðum nótum. Sótt 29. ágúst 2019.Kennarasamband Íslands. (2014). Námskeið fyrir starfsfólk leikskóla . Sótt 29. ágúst 2019. og við skóla um allt land. 

 Fjölskylduhagir 
Anna-Lind fæddist á Akureyri og ólst upp þar og í Þýskalandi. Foreldrar Önnu-Lindar eru Gisela Rabe-Stephan (f. 1943), framhaldsskólakennari og Pétur Bjarnason (1939–1976), hafnarstjóri á Akureyri. Eiginmaður Önnu-Lindar er Skúli Helgason, stjórnmálafræðingur. Þau eiga fimm börn.Alþingi. Skúli Helgason. Sótt 31. mars 2020.

 Helstu ritverk 
 Greinar
Petursdottir, AL., Gudmundsdottir, T. Supporting Social Play Skill Acquisition and Generalization of Children with Autism Through Video Modeling. J Autism Dev Disord (2021). https://doi.org/10.1007/s10803-021-05204-4 
Pétursdóttir, A. L. & Ragnarsdottir, G. B. (2019). Decreasing student behavior problems and fostering academic engagement through function-based support and fading of token reinforcement. Behavioral Interventions, 34(3), 323-337.
Pétursdóttir, A. L. (2017). Distance training in function-based interventions to decrease student problem behavior: Summary of 74 cases from a university course. Psychology in the Schools, 54(3), 213-227.
Anna-Lind Pétursdóttir & Kristín Svanhildur Ólafsdóttir. (2016).  Samvinna um læsi í leikskóla: Áhrif K-PALS á hljóðkerfisvitund, hljóðaþekkingu, hljóðafimi og umskráningarfærni leikskólabarna . Netla - Veftímarit um uppeldi og menntun. Menntavísindasvið, Háskóli Íslands. 
Anna-Lind Pétursdóttir. (2016). K-PALS-félagakennsla: Dæmi um útfærslur til að styðja við lestrarnám og félagsleg samskipti nemenda með sérþarfir. Glæður, 25, 14-22.
Anna-Lind Pétursdóttir & Kristín Helga Guðjónsdóttir. (2015). Pör að læra saman í leikskóla: Reynsla starfsfólks af K-PALS . Netla - Veftímarit um uppeldi og menntun. Menntavísindasvið, Háskóli Íslands. 
Anna-Lind Pétursdóttir, Lucinda Árnadóttir & Snæfríður Björgvinsdottir. (2012).  Úr sérúrræði í almennu kennslustofuna: Áhrif stuðningsáætlunar með stighækkandi viðmiðum um frammistöðu .  Netla - Veftímarit um uppeldi og menntun. Menntavísindasvið, Háskóli Íslands. 
Anna-Lind Pétursdóttir. (2011). Með skilning að leiðarljósi: Dregið úr langvarandi hegðunarerfiðleikum með virknimati og stuðningsáætlunum. Uppeldi og menntun, 20(2), 121-143.
Petursdottir, A.-L., McMaster, K., McComas, J., Bradfield, T., Braganza, V., Koch-McDonald, J., Rodriguez, R. & Scharf, H. (2009). Brief experimental analysis of early reading interventions. Journal of School Psychology, 47, 215-243.
McMaster, K., Du, X. & Petursdottir, A.-L. (2009). Technical Features of Curriculum-Based Measures for Beginning Writers. Journal of Learning Disabilities, 42 (1), 41-60.
Petursdottir, A.-L., McComas, J., McMaster, K., & Horner, K. (2007). Assessing the Effects of Scripted Peer Tutoring and Programming Common Stimuli on Social Interactions of a Young Student with Autism Spectrum Disorder. Journal of Applied Behavior Analysis, 40, 353-357.
Petursdottir, A.-L. & Sigurdardottir, Zuilma G. (2006). Increasing the Skills of Children with Developmental Disabilities through Staff Training in Behavioral Teaching Techniques. Education and Training in Developmental Disabilities, 41 (3), 264-279.

 Bókarkaflar
Rúnar Sigþórsson, Anna-Lind Pétursdóttir og Þóra Björk Jónsdóttir (2014). Nám, þátttaka og samskipti nemenda. In Gerður G. Óskarsdóttir (Ed.), Starfshættir í grunnskólum við upphaf 21.aldar  (pp. 161-196). Reykjavík: Háskólaútgáfan. 

 Heimildir 

Flokkur:Prófessorar við Háskóla Íslands